Dekret
Dekret (od  — dosuđeno) naredba je, odluka, ukaz o imenovanju ili bilo koje rešenje vlasti o nekom pitanju, koji izdaje viša vlast (predsednik, monarh resorni ministar i sl.).

Dekret danas u većini zemalja koje imaju ustav najčešće nema trajni zakonodavni karakter, jer nije izglasan u parlamentu već je samo privremena mera vlasti (npr. kada je proglašeno vanredno stanje).

Istorija i karakter 

Dekreti su bili uobičajena forma još od antike, kao i u apsolutističkim monarhijama. Tako je u Francuskoj u 18. i 19. veku dekret imao snagu zakona. Dekret je imao snagu zakona i u revolucionarnom SSSR-u, sve do 1936. i donošenja Ustava (Lenjinov Dekret o miru takođe poznat kao Dekret o zemlji ili Dekret o radničkoj kontroli).

Dekreti su i danas prilično česti u svim državama sa predsedničkim sistemima, uključujući Francusku, Rusiju, Sjedinjene Američke Države...

Sjedinjene Američke Države 
U Sjedinjenim Američkim Državama predsednički dekreti su uobičajena mera vlasti, a donose ih predsednici u slučaju kada im neki zakoni ne uspeju proći redovnu proceduru kroz Kongres i Senat SAD.

Tako je predsednik SAD Barak Obama u martu 2012. godine potpisao dekret () koji mu je dao ovlast da u ime nacionalne sigurnosti proglasi vanredno stanje i uvedi vojnu vlast u zemlji.

Dekret kao deo crkvenog prava 

U slučaju Katoličke crkve, svaka papska bula, pismo ili javno izgovorena i dokumentovana odluka ima snagu dekreta.

Isto tako i svaka dijeceza i biskupija može donositi sopstvene dekrete; oni se najčešće odnose na imenovanja ili smenjivanja pojedinih župnika.

Dekret kao deo građanskog prava 
Dekret u nekim zemljama (npr. Italija) postoji kao deo građanskog prava. To je poseban skraćeni sudski postupak koji ima za cilj pružiti jednostavniji oblik procesa protiv dužnika izdavanjem sudskih zabrana i naredbi.

Vidi još 
 Dekret za saglasnost
 Edikt
 Ferman
 Proklamacija
 Reskript
 Sovjetski dekret
 Ukaz
 Upravljanje dekretom

Literatura 
 -{Carey, John M.; Shugart, Matthew S.; ur. (1998). Executive decree authority. Cambridge University Press. .}-

Reference

Spoljašnje veze 

 Dekret na sajtu -{NewAdvent}- 
 Dekret na sajtu -{Treccani}- 
 Ustav 4. republike iz 1946. i Ustav 5. republike iz 1958. na sajtu -{Conseil Constitutionnel}- 

Pravo